Bemes vir sukses : produksie
Die aankoop van grond vir uitbreiding is 'n duur proses, daarom moet boere aangeplante weidings oorweeg om hul kuddes te vergroot. Kunsmis is een van die grootste insette vir die verbouing van aangeplante weidings, maar die korrekte bemesting daarvan kan 'n drastiese verhoging in droemateriaalproduksie oplewer. 'n Goeie bemestingsprogram is noodsaaklik vir gevestigde, aangeplante weiding om optimale produksie en gehalte te verseker.